(Kendalch dan tu all dar ster)  Pa oa aet kuit an den e respontoù mousfent e chomis ma-unan war ar blasennig. Goude ur pennadig e welis ur paotr all o tont  gant unan eus ar straedoù strizh a bign eus an aod. A gamm korvigellek e valee. Pa voe erruet tostoch din e veizis e oan o paouez gwelet anezhañ dija. Bruchet e oa ouzh taol-evañ un ostaleri war an aod ma oan bet o klask eñvorennoù ma banne Guiness kentañ enni. Chom a reas a-sav diragon en ur horjellat.  - Amañ e oa ur stal a veze graet amann hag uioù anezhi gwechal. Emezon en un diskouez ur stal-gannerezh.  - Nouzon ket petra a oa eno gwechal, emezañ, met un dra a chellan lavaret deoch :  gwelet a rit ar stal-se ?  Bukañ a ra e viz etrezek ur stal all.  - Ya  - Bez e oa ur bar eno diagent ! Ha gwelet a rit ar stal-all-se choazh ?  - ...  - Ur bar a oa en e lech ivez !  Hag eñ gant e hent.